section_heading: Ostavština
paragraph_text: Nakon rata u Bosni i Hercegovini i nacionalnog buđenja Bošnjaka, Gradaščević i njegov pokret su doživjeli ponovno rođenje kako među povjesničarima tako i u općoj javnosti. Djela Ahmeda Aličića, Mustafe Imamovića i Husnije Kamberovića su predstavila Gradaščevića u pozitivnijem svjetlu. Gradaščević se ponovo naširoko smatra za najvećeg bošnjačkog nacionalnog heroja i simbol je nacionalnog ponosa i duha. Glavne ulice u Gradačcu i Sarajevu nose njegovo ime kao i mnoga druga mjesta u Bosni i Hercegovini. Tijekom rata u Bosni i Hercegovini u okvirima Armije RBiH je postojala postrojba Zmaj od Bosne, poznatija kao Hodže. U Tuzli je vojarna Oružanih snaga Bosne i Hercegovine nosila ime Husein-kapetan Gradaščević, kada je 2011. pretvorena u Kampus Sveučilišta u Tuzli.<ref>